שרה העצני-כהן

שרה העצני-כהן (נולדה ב-18 באוגוסט 1983) היא פעילה חברתית ישראלית, יו"ר תנועת "ישראל שלי" העוסקת בקידום הציונות ובהסברה ישראלית.

קורות חייה 

העצני נולדה וגדלה בקריית ארבע, לקדמיאלה, קצינת ביקור סדיר, ובועז העצני. סבה מצד אביה אליקים העצני היה מראשוני מתיישבי קריית ארבע וחבר הכנסת. התחנכה בבית ספר חילוני שבעיר הולדתה, ובכיתה ט' עברה ללמוד בתיכון בויאר שבירושלים.

בוגרת תואר ראשון במנהל עסקים ותקשורת, ותואר שני במדיניות ציבורית מהאוניברסיטה העברית בירושלים, ובוגרת המחזור הראשון של המכללה למדינאות. שימשה מנהלת חינוכית של תנועת בית"ר העולמית. חברת מרכז הליכוד.

ב-2012, בעקבות הצטרפותם של איילת שקד ונפתלי בנט למפלגת הבית היהודי, התמנתה העצני-כהן לראשות "ישראל שלי", יחד עם שחר קוטינסקי (שפרש כעבור כשנה). בפעילותה בתנועה שמה דגש על מאבק ב-BDS ומאבק בקמפיין הדה-לגיטימציה נגד ישראל. במסגרת פעילותה רואיינה לתוכניות טלוויזיה ורדיו וכתבה מאמרי דעה לעיתונות.

ב-2016 זכתה העצני-כהן בפרס "רוח ציון ליזמות צעירה" של פרס מוסקוביץ' לציונות על פעילותה ב"ישראל שלי".

החל מ-2017 כותבת טור שבועי ב"מקור ראשון" וב"ישראל היום".

ב-2023 מונתה לחברה בוועדת ההיגוי של המשמר הלאומי של ישראל.

חיים אישיים 
מתגוררת בירושלים, נשואה לאלקנה כהן ואם לארבעה.

לקריאה נוספת
הודיה כריש-חזוני, "ישראל שלה", מגזין נשים, 12 בספטמבר 2014

קישורים חיצוניים

 מאמרי שרה העצני-כהן, באתר nrg
 שרה העצני-כהן יו"ר ישראל שלי נגד שוברים שתיקה, באתר YouTube
  שרה העצני-כהן, סכנה ברורה ומיידית, באתר YouTube
  פרס מוסקוביץ 2016 - יו"ר ישראל שלי שרה העצני כהן, ערוץ היוטיוב של ישראל שלי
 שרה העצני-כהן (נימוקי הפרס) באתר פרס מוסקוביץ' לציונות, 2016

הערות שוליים 

בוגרות תיכון בויאר
בוגרי תיכון בויאר
בוגרות האוניברסיטה העברית בירושלים
בוגרי האוניברסיטה העברית בירושלים
פעילי הסברה ישראלית
פעילות הליכוד
זוכי פרס מוסקוביץ' לציונות
יושבי ראש ונשיאי עמותות
מנהלות ישראליות
מנהלים ישראלים
קריית ארבע: אישים
מתנחלות
ישראליות שנולדו ב-1983
ישראלים שנולדו ב-1983